Programm külastajatele
Vargamäel ootab külastajaid avar territoorium, kirjaniku venna elumaja, talumajad, näitused ja talutöid tutvustav eriprogramm. Teid ootavad paigad ja hooned, mida A. H. Tammsaare kirjeldab „Tõe ja õiguse” I osas. Muuseumis on avatud Leelo kodukohvik, kus pakutakse 19. sajandi talutoidust inspireeritud tooteid.
Kell 11, 13 ja 15 meelelahutuslik eriprogramm „Vargamäe talutööd ja tegemised”
Programm kestab 30–45 minutit ja tutvustab Vargamäe meeste, naiste ja laste töid. Saab osaleda näidistöödes: kaelkookudega vee kandmine, hang õlal jooks, karjas käimise imiteerimine, mõistatamine.